cyanic-selkie/wikianc huggingface dataset:
Νουραγικός πολιτισμός
Η κατασκευή των Νουράγκι και η επεξεργασία μετάλλων
Στην επόμενη φάση που έμεινε γνωστή ως Μποννονάρο Β΄ ξεκινά ο πρωτο-Νουραγικός πολιτισμός. Στην πρώτη φάση του τα κτίρια είναι διαφορετικά από τα κλασσικά Νουραγικά με ακανόνιστο σχήμα και παχιά τείχη, από τα κεντροδυτικά της Σαρδηνίας εξαπλώθηκαν σε όλο το νησί. Στα μέσα της 2ης χιλιετίας π.Χ. τα Νουραγικά κτίσματα πήραν την μορφή μεγαλιθικού κωνικού θόλου, κάθε πύργος είχε τουλάχιστον έναν εσωτερικό θόλο, τα μεγαλύτερα τρεις ή περισσότερους. Οι πύργοι εξαπλώθηκαν ταχύτατα σε όλη την Σαρδηνία, σε βαθμό που κάθε τρια τετραγωνικά χιλιόμετρα υπήρχε από ένας. Οι αρχαίοι Έλληνες ιστορικοί και γεωγράφοι σχετίζουν την κατασκευή τους με μυθικές μορφές όπως ο Δαίδαλος που δραπέτευσε από την Κρήτη στην Σικελία και κατόπιν στην Σαρδηνία όταν τον καταδίωκε ο Μίνωας. Οι σύγχρονοι ιστορικοί ωστόσο τα σχετίζουν με λατρευτικούς, στρατιωτικούς, ή αστρονομικούς σκοπούς, ο βασικότερος ασφάλεια και η πολεμική άμυνα. Στην Σαρδηνία βρέθηκαν περίπου 7.000 Νουράγκι, το μεγαλύτερο από αυτά είχε ύψος 25-30 μέτρα με 12 πρόσθετους πύργους και πολλαπλά μεγαλιθικά στρώματα προστασίας. Πολλοί κάτοικοι της Σαρδηνίας, ακόμα και σημερινοί ισχυρίζονται ότι κατάγονται απευθείας από τους Νουράγκι σε εκείνη την εποχή.
Η γη της Σαρδηνίας ήταν πλούσια σε μέταλλα όπως χαλκό και μόλυβδο για την κατασκευή αντικειμένων, η κατοχή τους απαιτούσε εμπόριο με όλους τους γνωστούς πολιτισμούς της εποχής. Οι Νουραγικοί πληθυσμοί ήταν από τους πιο επιδέξιους τότε τεχνίτες μετάλλου σε ολόκληρο τον κόσμου, στα εργαστήρια τους κατασκεύαζαν αμέτρητες ποσότητες μπρούτζινων αντικειμένων, αυτό δείχνει βέβαιες επαφές με άλλους λαούς μέσω της θάλασσας. Η κατασκευή του μπρούτζου απαιτούσε κάποια ποσότητα Κασσίτερου που δεν υπήρχε στην Σαρδηνία, για να τον αποκτήσουν θα έπρεπε να ταξιδέψουν στην Ιβηρική ή στην Κορνουάλη. Τις ίδιες τακτικές χρησιμοποιούσαν και οι άλλοι Μεσογειακοί πολιτισμοί εκείνη την εποχή όπως η Μινωική Κρήτη, οι Μυκηναίοι και η Κύπρος.
Οι Λαοί της Θάλασσας
Μετά τον 14ο αιώνα π.Χ. εμφανίζονται οι περίφημοι Λαοί της Θάλασσας, περιγράφονται λεπτομερώς από τις αρχαίες Αιγυπτιακές πηγές. Οι Λαοί της Θάλασσας, μια ισχυρή πολεμική ομάδα με πολυεθνικό χαρακτήρα επιτέθηκαν και κατέστρεψαν όλους τους τότε γνωστούς πολιτισμούς, μεταξύ αυτών ήταν οι Μηκυναίοι, οι Μινωίτες, οι Χετταίοι και η Ουγκαρίτ και η Βαβυλώνα. Ο μόνος που αντιστάθηκε επιτυχώς ήταν ο Φαραώ της Αιγύπτου Ραμσής Γ΄, τους συνέτριψε και τους ανάγκασε να διασκορπιστούν. Ο διάσημος αρχαιολόγος Τζοβάνι Ούγκας καταγράφει τους Σερντέν σαν την φυλή που είχε τον ηγετικό ρόλο σε αυτή την πολυεθνική ομάδα, ταυτίζονται με τους Νουραγικούς της Σαρδηνίας. Με την ίδια άποψη συμφωνούν οι περισσότεροι διάσημοι ιστορικοί του 19ου και του 20ου αιώνα όπως ο Αντόνιο Ταραμέλλι, ο Γκόρντον Τσάιλντ, ο Σεμπαστιάνο Τούσα και ο Βάσος Καραγιώργης. Μερικοί ιστορικοί έχουν την γνώμη ότι συμμετείχαν στους Λαούς της Θάλασσας αλλά εγκαταστάθηκαν στην Σαρδηνία μετά την ήττα τους από τον Ραμσή τον 12ο -110 αιώνα π.Χ., η άποψη αυτή δεν συμφωνεί με τα αρχαιολογικά ευρήματα.
Ο Σιμωνίδης ο Κείος και ο Πλούταρχος γράφουν αναλυτικά για επιδρομές των Σαρδηνίων στην Κρήτη την ίδια εποχή που οι Λαοί της Θάλασσας επιτέθηκαν στην Αίγυπτο. Τα αρχαιολογικά ευρήματα επιβεβαιώνουν το γεγονός με Νουραγικά κεραμικά που βρέθηκαν στην Τίρυνθα, στην Κομμό της Κρήτης, στην Πύλα-Κοκκινόκρεμος και στην Τεκές Χαλά Σουλτάνας της Κύπρου, στο νησάκι Λίπαρι και στην περιοχή του Αγκριτζέντο, σε ολόκληρη την Μεσόγειο από την ανατολή ως την δύση. Ο αρχαιολόγος Αντάμ Ζερτάλ προτείνει ότι η Βιβλική Αρωσέθ στο Ισραήλ, πατρίδα του Σισάρα ήταν αποικία των Σερντέν.
Εποχή του Σιδήρου
Οι αρχαιολογικές έρευνες έδειξαν ότι ο πολιτισμός των Νουράγκι εισήλθε την περίοδο 900 π.Χ. - 500 π.Χ. στα νέα τελικά του στάδια, η κεραμική απέκτησε πολυτέλεια στην εμφάνιση των αγγείων. Οι συνεχείς εμπορικές επαφές με τους άλλους λαούς της Μεσογείου προσάρμοσαν με τον ανάλογο ρυθμό τον τρόπο ζωής και την τέχνη των κατοίκων της Σαρδηνίας. Οι κάτοικοι έπαψαν να ζουν απομονωμένοι στον Νουράγκ-πύργο τους, σταμάτησαν να οικοδομούνται από το 1150 π.Χ., οι άνθρωποι συγκεντρώθηκαν σε πολυάριθμους οικισμούς. Η ταφή έπαψαν να είναι ατομική στον πύργο του κάθε ιδιοκτήτη και δημιουργήθηκαν ομαδικά κοιμητήρια. Την σημαντικότερη ανακάλυψη έκανε ο αρχαιολόγος Τζοβάνι Λίλιου, οι οικισμοί οργανώθηκαν πολιτικά με συνελεύσεις των κατοίκων υπό την προεδρεία των επιφανέστερων κατοίκων, συζητούσαν δημοκρατικά όλα τα προβλήματα του οικισμού.
Παραπομπές
Κατηγορία:Ιστορία της Σαρδηνίας Κατηγορία:Αρχαίοι πολιτισμοί στην Σαρδηνία Κατηγορία:Αρχαίοι πολιτισμοί στην Νότια Ευρώπη Κατηγορία:Αρχαίοι πολιτισμοί στην Ιταλία
Πηγάδια Τριφυλίας Μεσσηνίας
Ιστορία
Τα Πηγάδια είναι οικισμός, ο οποίος αναγνωρίστηκε το 1971 και προσαρτήθηκε στην δημοτική κοινότητα Γαργαλιάνων, ως και το 1997, όταν τότε, στα πλαίσια των αλλαγών που επήλθαν στη τοπική αυτοδιοίκηση, μέσω του σχεδίου «Καποδίστριας», υπήχθη στον κατηργημένο Δήμο Γαργαλιάνων, ενώ από το 2011, μετά τις νέες αλλαγές του σχεδίου «Καλλικράτης» ανήκει πλέον στον νέο Δήμο Τριφυλίας. Ο δήμος αυτός, συστάθηκε με το Πρόγραμμα Καλλικράτης με την συνένωση των προϋπαρχόντων δήμων Αετού, Αυλώνος, Γαργαλιάνων, Κυπαρισσίας, Φιλιατρών και την κοινότητα Τριπύλας.
Κάτοικοι
Ο μικρός αυτός οικισμός, με βάση την απογραφή του 2011, έχει 49 μόνιμους κατοίκους, οι οποίοι απασχολούνται με τον τουρισμό και σε διάφορες αγροτικές εργασίες, καθώς στη περιοχή, γύρω από τον οικισμό, με τους χαμηλούς λοφίσκους κυριαρχούν οι ελαιώνες.
Κτίρια και αξιοθέατα
Ο οικισμός αποτελείται κυρίως από αγροικίες και εξοχικά και δεν διαθέτει κτίρια διαφόρων κοινωνικών δραστηριοτήτων, καθώς οι καθημερινές ανάγκες των κατοίκων εξυπηρετούνται συνήθως στους Γαργαλιάνους και τον Μάραθο. Αξιοθέατα για τον οικισμό εκτός από τις παραλίες της ευρύτερης περιοχής, αποτελεί και η νήσος Πρώτη, την οποία έχει αντίκρυ, σε διαγώνια θέα. Στην περιοχή του οικισμού υπάρχουν επίσης τουριστικές εγκαταστάσεις με ενοικιαζόμενα διαμερίσματα. Πολύ κοντά στον οικισμό, στην κοντινή διασταύρωση των οδών για τους Γαργαλιάνους και τον Μάραθο, βρίσκεται το εκκλησάκι της "Παναγίας" (Ιερός Ναός Κοιμήσεως Θεοτόκου), το οποίο υπάγεται στην Ιερά Μητρόπολη Τριφυλίας και Ολυμπίας και στο οποίο, κάθε χρόνο, γιορτάζεται η Εορτή της Παναγίας, παραμονή και ανήμερα τον Δεκαπενταύγουστο.
Εξωτερικοί σύνδεσμοι
Κατηγορία:Χωριά του νομού Μεσσηνίας Κατηγορία:Δήμος Τριφυλίας
Σύστημα Χιλλ
Σύστημα Χιλλ ονομάζεται σύστημα γραφής χημικών τύπων όπου τα χημικά στοιχεία τοποθετούνται σε μια ειδική σειρά. Σε αυτό το σύστημα, τα άτομα άνθρακα (αν περιέχονται σε μια χημική ένωση) συνήθως τοποθετούνται πρώτα. Αν υπάρχουν άτομα υδρογόνου, τοποθετούνται αμέσως μετά, και τέλος όλα τα υπόλοιπα χημικά στοιχεία τοποθετούνται κατά αλφαβητική σειρά. Αν η χημική ένωση δεν περιέχει άνθρακα, όλα τα χημικά στοιχεία, συμπεριλαμβανομένου του υδρογόνου, τοποθετούνται κατά αλφαβητική σειρά. Υπάρχουν, ωστόσο, αρκετές σημαντικές εξαιρέσεις στους κανονικούς κανόνες. Στις ιονικές ενώσεις, το θετικό ιόν σχεδόν πάντα τοποθετείται πρώτο και το αρνητικό δεύτερο. Σε οξείδια, το οξυγόνο τοποθετείται συνήθως τελευταίο.
Τα ακόλουθα παραδείγματα χημικών τύπων έχουν γραφτεί και ταξινομηθεί με σύστημα Χιλλ:
Κατηγορία:Χημική ονοματολογία
Αγιμπασάρ
Το Αγιμπασάρ (επίσης, Αγιμπαζάρ και Αϊίμπαζαρ) είναι χωριό της επαρχίας Λατσίν του Αζερμπαϊτζάν. Βρίσκεται στο νοτιοδυτικό μέρος της χώρας, στο έδαφος της μη αναγνωρισμένης δημοκρατία του Ναγκόρνο-Καραμπάχ.
Αναφορές
Κατηγορία:Κατοικημένες περιοχές στην Επαρχία Λατσίν
Τσέγκλεντ
Το Τσέγκλεντ είναι πόλη στην Ουγγαρία. Απέχει πέριπου 70km από τη Βουδαπέστη.
Ονομασία
Η προέλευση του ονόματος της πόλης δεν είναι εξακριβωμένη. Μπορεί να προέρχεται από τη λέξη szeglet (που σημαίνει γωνιά) επειδή είναι ένα σημείο ένωσης πολλών σημαντικών διαδρομών. Μπορεί να προέρχεται από ένα ουσιαστικό, π.χ. από το όνομα ενός ανθρώπου. Η πιο πιθανή επεξήγηση αναφέρει ότι το όνομα προέρχεται από το ουσιαστικό cigle ή cegle, η παλιά ουγγρρική ονομασία για την Ιτιά των ποταμών.
Παραπομπές
Κατηγορία:Πόλεις της Ουγγαρίας
Ουσάκοφ (αποσαφήνιση)
Το επώνυμο Ουσάκοφ μπορεί να αναφέρεται σε:
307 (αποσαφήνιση)
307 είναι ένα έτος κατά την κοινή χρονολογία (μ.Χ. ή Κ.Ε.)
307 μπορεί επίσης να αναφέρεται σε:
Μέσα Μαζικής Ενημέρωσης του Μαυροβουνίου
Τα Μέσα Μαζικής Ενημέρωσης του Μαυροβουνίου περιλαμβάνουν τα τηλεοπτικά δίκτυα, τα ραδιοφωνικά δίκτυα, τα περιοδικά και τις εφημερίδες, που λειτουργούν όλα από κρατικές και ιδιωτικές εταιρείες, που εξαρτώνται από τη διαφήμιση, τη συνδρομή και άλλα έσοδα που σχετίζονται με τις πωλήσεις. Το Σύνταγμα του Μαυροβουνίου εγγυάται την ελευθερία του λόγου και του τύπου. Περιορισμοί δικαιολογούνται μόνο για την προστασία των δικαιωμάτων άλλων πολιτών ως προς την αξιοπρέπεια, τη φήμη και την τιμή, ή για λόγους δημόσιας ηθικής και εθνικής ασφάλειας. Ο νόμος ποινικοποιεί την υποκίνηση μίσους και μισαλλοδοξίας για εθνικούς, φυλετικούς και θρησκευτικούς λόγους, ενώ έχουν υπάρξει διώξεις για τους λόγους αυτούς.
Ο κρατικός ραδιοτηλεοπτικός οργανισμός στο Μαυροβούνιο ονομάζεται «Ραδιόφωνο και Τηλεόραση του Μαυροβουνίου» (RTCG/РТЙГ) και είναι πλήρες μέλος της Ευρωπαϊκής Ραδιοτηλεοπτικής Ένωσης, από την ανακήρυξη της ανεξαρτησίας της χώρας, το 2006. Το RTCG διέπεται από το Νόμο για τις Δημόσιες Υπηρεσίες Ραδιοφωνίας-Μετάδοσης και απαιτείται να εξυπηρετεί τα συμφέροντα όλων των πολιτών του Μαυροβουνίου, ανεξάρτητα από την πολιτική, θρησκευτική, πολιτιστική, φυλετική ή έμφυλη σχέση τους.
Ραδιόφωνο
Το Μαυροβούνιο διαθέτει 14 τοπικούς δημόσιους ραδιοφωνικούς σταθμούς και περισσότερους από 40 ιδιωτικούς ραδιοφωνικούς σταθμούς. Το κρατικό εθνικό ραδιοφωνικό δίκτυο αποτελείται από 2 ραδιοφωνικούς σταθμούς, το Radio Crne Gore και το Radio 98. Άλλοι ραδιοσταθμοί με πανεθνική κάλυψη είναι οι: Atlas Radio, Montena Radio, ProFM, Radio Antena M Radio Crne Gore, Radio Svetigora και Russkoye Radio (ρωσικό ραδιόφωνο).
Τηλεόραση
Οι τηλεοπτικοί σταθμοί στο Μαυροβούνιο αποτελούνται από 4 κρατικούς και περίπου 20 ιδιωτικούς σταθμούς, καθώς και 1 δορυφορικό τηλεοπτικό κανάλι. Άλλοι ιδιωτικοί τηλεοπτικοί σταθμοί καλύπτουν κυρίως τοπικά τις μεγάλες πόλεις του Μαυροβουνίου. Τα κρατικά πανεθνικά τηλεοπτικά δίκτυα είναι το TVCG 1, που μεταδίδει ειδήσεις και εγχώρια προγράμματα, και TVCG 2, που μεταδίδει αθλητικές εκδηλώσεις και ψυχαγωγικά προγράμματα. Το TVCG Sat μεταδίδει στην Αυστραλία και τη Νέα Ζηλανδία μέσω δορυφόρου. Οι ιδιωτικοί τηλεοπτικοί σταθμοί με πανεθνική κάλυψη είναι οι: RTV Atlas, TV Vijesti, Pink M, Prva crnogorska televizija, NTV Montena και MBC. Πανεθνικά κανάλια τα οποία έχουν χρεωκοπήσει ήταν τα: Elmag RTV, IN TV και Pro TV.
Παραπομπές
Κατηγορία:Μέσα Μαζικής Ενημέρωσης της Ευρώπης Κατηγορία:Κοινωνία του Μαυροβουνίου
Κοσέρ
Κοσέρ ονομάζεται το σύνολο των εβραϊκών θρησκευτικών κανόνων σχετικά με την διατροφή. Ανάμεσα σε αυτούς συγκαταλέγεται η απαγόρευση βρώσης συγκεκριμένων ειδών τροφής (χοιρινό κρέας, οστρακοειδή και όλα τα είδη εντόμων εκτός από ορισμένα είδη ακρίδων).
Επιβάλει επίσης τη θανάτωση των ζώων με συγκεκριμένο τρόπο. Η σφαγή πρέπει να γίνεται από ειδικά εκπαιδευμένο άτομο (shochet), το οποίο με ένα ειδικό, εξαιρετικά κοφτερό μαχαίρι με ίσια κόψη (όχι πριονωτό), κόβει με μία κίνηση το λαιμό του ζώου, την κύρια αρτηρία, την κύρια φλέβα, την τραχεία και τον οισοφάγο. Το ζητούμενο είναι η ακαριαία πτώση της πίεσης του αίματος προς τον εγκέφαλο, ώστε ο θάνατος να επέλθει γρήγορα και το ζώο να χάσει τις αισθήσεις του και να μην πονά και βασανίζεται καθώς πεθαίνει. Δεν επιτρέπεται η αναισθητοποίηση τού ζώου πριν τη σφαγή. Επειδή αυτό έρχεται σε αντίθεση με τη βασική νομοθεσία της ΕΕ περί τη σφαγή των ζώων, αρκετά κράτη προβλέπουν παρεκκλίσεις για τις ανάγκες των Εβραίων (όπως και των Μουσουλμάνων).
Η διαδικασία είναι σχεδόν ίδια με τη διαδικασία σφαγής των ζώων των μουσουλμάνων (χαλάλ), με την κυριότερη διαφορά να είναι στο ότι στους μουσουλμανικούς κανόνες επιβάλλεται και η επίκληση στο όνομα του Θεού.
Παραπομπές
Κατηγορία:Εβραϊκή κουζίνα
Λουδοβίκος Θωμάς της Σαβοΐας-Καρινιάν
Ο Λουδοβίκος-Θωμάς (15 Δεκεμβρίου 1657 – 14 Αυγούστου 1702) από τον Οίκο της Σαβοΐας-Καρινιάνο ήταν κόμης του Σουασόν (1673-1702) και αδελφός του στρατηγού Ευγένιου της Σαβοΐας.
Βιογραφία
Γεννήθηκε στο Παρίσι και ήταν ο πρωτότοκος γιος του Ευγένιου-Μαυρίκιου κόμη του Σουασόν και της Ολυμπίας Μαντσίνι, ανιψιάς του καρδινάλιου Μαζαρέν. Αδελφός του ήταν ο Ευγένιος πρίγκιπας της Σαβοΐας, ο διάσημος στρατηγός των Αψβούργων.
Τη σύζυγό του Ουρανία ο Σαιν-Σιμόν περιέγραψε ως «λαμπερή όπως η ένδοξη αυγή». Το 1673 απεβίωσε ο πατέρας του και η μητέρα του, μετά την εμπλοκή της στη διαβόητη Υπόθεση Δηλητηρίασης (1677-82), διέφυγε στις Βρυξέλλες. Έτσι ο Λουδοβίκος-Θωμάς και η σύζυγός του ανέλαβαν, μαζί με τη γιαγιά του Μαρία των Βουρβόνων, την ανατροφή των νεότερων αδελφών του, οι οποίοι θα θυμόταν πάντα τη στοργή που τους έδειξαν.
Ανέλαβε αξιωματικός του Γαλλικού στρατού, αλλά ο Λουδοβίκος ΙΔ΄ είχε ερωτικά σχέδια για τη σύζυγό του. Όταν η Ολυμπία τα απέρριψε, ο θυμωμένος βασιλιάς απέλυσε τον Λουδοβίκο-Θωμά. Ζήτησε μια θέση στο εξωτερικό και τότε ο Λουδοβίκος ΙΔ΄ έπαυσε τη σύνταξη και τις προσόδους του. Χρεοκοπημένος, ζήτησε τη βοήθεια του αδελφού του Ευγένιου στη Βιέννη και έτσι απέκτησε μια θέση στον Αυστριακό στρατό.
Το 1702 κατά την έναρξη του πολέμου για την Ισπανική Διαδοχή, στην πολιορκία του Λαντώ της Ρηνανίας, μια γαλλική βόμβα κανονιού τον σκότωσε.
Οικογένεια
Νυμφεύτηκε την Ουρανία του Λα Κροπ ντε Μπωβαί
Παραπομπές
Κατηγορία:Οίκος της Σαβοΐας Κατηγορία:Κόμητες του Σουασόν
Συμμετοχή της Ρωσίας στους Ευρωπαϊκούς Αγώνες 2019
Η Ρωσία θα συμμετέχει στους Ευρωπαϊκούς Αγώνες 2019 στο Μινσκ της Λευκορωσίας από τις 21 έως τις 30 Ιουνίου 2019.
Παραπομπές
Ρωσία
Ιωάννης, τιτουλάριος κύριος του Αρσούφ
Βιογραφία
Ήταν ο μόνος γιος του Μπαλιάν κυρίου του Αρσούφ (Σώζουσας) και της 2ης συζύγου του Λοσί ντε Σενεσύ. Η οικογένειά του ήταν εξέχουσα στα Σταυροφορικά κράτη της Ανατολής.
Ο πατέρας του έγινε κοντόσταυλος της Ιερουσαλήμ. Ο Μπαλιάν υποστήριζε τον Ούγο Γ΄ της Κύπρου ως βασιλιά της Ιερουσαλήμ· από το βασίλειο είχε απομείνει μόνο η Άκρα. Ο Ούγος Γ΄ τον όρισε βάιλο (de facto αντιβασιλιά) της Ιερουσαλήμ, αλλά για να αποφύγει τον εμφύλιο ο Μπαλιάν αναγκάστηκε να δεχθεί στην Άκρα τον βάιλο που έστειλε ο Κάρολος Α΄ της Νάπολης, διεκδικητής της Ιερουσαλήμ. Ο Μπαλιάν είχε νυμφευτεί ως 1η σύζυγο την Πλαιζάνς της Αντιόχειας, αλλά δεν έκανε παιδιά και τη χώρισε. Με τη 2η έκανε τέσσερα: αδέλφια του Ιωάννη ήταν η Ιωάννα, η Νικόλ και η Ερμελίνε.
Τον Ιωάννη διαδέχθηκε ο μόνος (επιζών) γιος του Μπαλιάν ως τιτουλάριος κύριος του Αρσούφ.
Οικογένεια
Νυμφεύτηκε μετά το 1300 τη 2η εξαδέλφη του Ισαβέλλα του Ιμπελέν, κόρη του Μπαλιάν σενεσάλη της Κύπρου και είχε τέκνα:
Πηγές
Κατηγορία:Οίκος του Ιμπελέν
Ιζαμπέλα Μερσέντ
Η Ιζαμπέλα Μόνερ (Αγγ.: Izabela Moner, 10 Ιουλίου 2001) γνωστή και με το επαγγελματικό της ονοματεπώνυμο Ιζαμπέλα Μερσέντ, είναι Αμερικανίδα-Περουβιανή ηθοποιός και τραγουδίστρια. Έγινε ευρέως γνωστή στην τηλεόραση από τον πρωταγωνιστικό της ρόλο στη τηλεοπτική σειρά 100 πράγματα που πρέπει να κάνεις πριν το λύκειο, ως Σι Τζέι, ενώ στον κινηματογράφο έγινε ευρέως γνωστή από την συμμετοχή της στην ταινία Transformers: Ο Τελευταίος Ιππότης.
Προσωπική ζωή
Η Μερσέντ γεννήθηκε στο Κλίβελαντ του Οχάιο. Είναι κόρη της Κάθριν, η οποία γεννήθηκε στη Λίμα του Περού και του Πάτρικ Μονέρ, ο οποίος γεννήθηκε στην Λουιζιάνα. Η Μονέρ έχει δηλώσει ότι νιώθει περισσότερο Περουβιανή παρά Αμερικάνα.
Ηθοποιία
Η Μερσέντ έκανε την πρώτη της εμφάνιση στην ταινία The House That Jack Built, ως Νάντια. Το 2014, έκανε την πρώτη της εμφάνιση, στην τηλεόραση, στην τηλεοπτική σειρά Growing Up Fisher, όπου εμφανίστηκε σε 7 επεισόδια. Έγινε ευρέως γνωστή από τον πρωταγωνιστικό της ρόλο στη σειρά 100 πράγματα που πρέπει να κάνεις πριν το λύκειο. Το 2021 πρωταγωνίστησε στο πλευρό του Jason Momoa στην καταπληκτική ταινία δράσης του Netflix Sweet Girl ως Rachel Cooper. Στην ταινία υποδύεται την κόρη του Jason Momoa, όπου μετά τον άδικο θάνατο της μητέρας της από παιχνίδια φαρμακευτικών εταιριών και την δολοφονία του πατέρα της στην προσπάθεια του να τους ξεσκεπάσει, εκδικείται τον θάνατο τους με εντυπωσιακό τρόπο.
Μουσική
Η Μερσέντ έκανε το ντεμπούτο της όταν ήταν 10 χρόνων στο Evita, όπου τραγούδησε στα Ισπανικά μαζί με τον Ρίκι Μάρτιν.
Εξωτερικοί σύνδεσμοι
Κατηγορία:Αμερικανίδες τραγουδίστριες Κατηγορία:Αμερικανίδες ηθοποιοί κινηματογράφου Κατηγορία:Αμερικανίδες ηθοποιοί τηλεόρασης Κατηγορία:Αμερικανίδες ηθοποιοί φωνής
Ζευγαράκι Αρακύνθου Αιτωλοακαρνανίας
Γεωγραφία - Ιστορία
Το Ζευγαράκι βρίσκεται ΝΑ. της λίμνης Λυσιμαχίας και ΝΔ. της Τριχωνίδας. Απέχει 11,5 χλμ. Ν. από το Αγρίνιο και 27,5 χλμ. Β. από το Μεσολόγγι. Είναι κτισμένο δίπλα στην ΕΟ Αντιρρίου - Αγρινίου και τον οδικό "κόμβο Συκιάς". Το χωριό ιδρύθηκε από κατοίκους που μετακινήθηκαν από το Άνω Ζευγαράκι λίγο πριν το 1940 που μετακόμισαν στην περιοχή για καλύτερη πρόσβαση στα κτήματα τους. Στα βόρεια του χωριού και προς τον αρδευτικό κανάλι που ενώνει τη Λυσιμαχεία και την Τριχωνίδα βρίσκονται επιχωμένα τα "γεφύρια του Αλάμπεη", πέτρινη οδοφέφυρα με καμάρες μήκους 3 χλμ. Η ονομασία τους οφείλεται στον Καρέλι Αλά Μπέη της περιοχής την περίοδο της τουρκοκρατίας ο οποίος τα κατασκεύασε τον 18ο αιω. για διευκόλυνση των μεταφορών στο τότε βαλτώδες έδαφος. Αναφορά για αυτά κάνουν οι περιηγητές Ληκ και Πουκεβίλ. Σύμφωνα με άλλη άποψη η τότε κατασκευή τους βασίστηκε σε προϋπάρχουσα από παλαιότερα χρόνια. Από το 1968 έχουν κηρυχθεί ιστορικό διατηρητέο μνημείο.
Διοικητικά
Το Ζευγαράκι αναφέρεται επίσημα το 1835 στο ΦΕΚ 19Α - 07/12/1835 να προσαρτάται στον τότε  δήμο Κερασιάς. Το 1912 με το ΦΕΚ 261Α - 31/08/1912 ορίζεται έδρα της νεοϊδρυθείσας ομώνυμης κοινότητας. Σύμφωνα με το πρόγραμμα Καλλικράτης μαζί με το Άνω Ζευγαράκι και τα Καμαρετσαίικα αποτελούν την τοπική κοινότητα Ζευγαρακίου που υπάγεται στη δημοτική ενότητα Αρακύνθου του δήμου Αγρινίου και σύμφωνα με την απογραφή 2011 ως κοινότητα έχει πληθυσμό 862 κατοίκους, ενώ ως οικισμός 781.
Σημείωση
Στο δήμο Αγρινίου υπάρχει ο συνώνυμος οικισμός Ζευγαράκι Παναιτωλικού
Παραπομπές
Κατηγορία:Χωριά του νομού Αιτωλοακαρνανίας Κατηγορία:Δήμος Αγρινίου
Αίγλη η μάρμελος
Η αίγλη η μάρμελος (Aegle marmelos), γνωστη και με τις κοινές ονομασίες μπάελ, μπίλι ή μπελ ), ή περιγραφικότερα κυδωνιά της Βεγγάλης, χρυσό μήλο, ιαπωνική πικροπορτοκαλιά, πετρομηλιά ή ξυλομηλιά, είναι σχετικώς σπάνιο είδος οπωροφόρου εσπεριδοειδούς δέντρου, που φύεται ως ιθαγενές και καλλιεργούμενο στην Ινδική υποήπειρο και τη Νοτιοανατολική Ασία. Το δέντρο αυτό θεωρείται ιερό στον Ινδουισμό.
Βοτανικές πληροφορίες
thumb| Δέντρο αίγλης Το μπίλι είναι το μοναδικό είδος του Aegle (μονοτυπικό γένος). Μπορεί να πάρει τη μορφή είτε μεγάλου θάμνου, είτε μικρομεσαίου δέντρου, οπότε φθάνει σε ύψος έως και 13 μέτρα. Τα κλαδιά της είναι λεπτά και γέρνουν προς τα κάτω. Το καθένα από τα μέρη του φυτού έχει διαφορετική γεύση και χρήση από τον άνθρωπο.
Φλοιός
Ο φλοιός έχει μπεζ ή γκριζωπό χρώμα και φέρει ευθύγραμμα αγκάθια με μήκος 1,2 έως 2,5 εκατοστά, ενώ τραυματιζόμενος βγάζει ίχνη γλοιώδους χυμού, που μοιάζει με το αραβικό κόμμι και κρέμεται στερεοποιούμενος βαθμιαία. Είναι γλυκός σε πρώτη γεύση και κατόπιν ερεθιστικός στον λάρυγγα.
Φύλλα
Τα φύλλα της αίγλης είναι τριπλά και εκφύονται εναλλασσόμενα, με το κάθε επιμέρους φύλλο να έχει διαστάσεις 5 έως 14 επί 2 έως 6 εκατοστά. Είναι ωοειδή με μυτερό ή στρογγυλευμένο άκρο και στρογγυλευμένη βάση. Τα νεαρά φύλλα είναι χλωμά πράσινα ή και ρόδινα, με λεπτό χνούδι, ενώ τα ώριμα φύλλα είναι σκούρα πράσινα και τελείως λεία.
Άνθη
Τα άνθη έχουν διαστάσεις 1,5 με 2 εκατοστά, χλωμό πράσινο ή κιτρινωπό χρώμα και γλυκό άρωμα. Είναι μονόκλινα, σε κοντές ταξιανθίες που κρέμονται προς τα κάτω. Συνήθως εμφανίζονται με νεαρά φύλλα. Ο κάλυκας είναι επίπεδος, με 4 ή 5 μικρά δοντάκια και 4 ή 5 πέταλα μήκους 6 έως 8 χιλιοστόμετρων, που αλληλοεπικαλύπτονται στα μπουμπούκια. Πολλοί στήμονες φέρουν κοντά νήματα και μπεζ ανθήρες με κοντούς στύλους. Η ωοθήκη έχει ανοικτό πράσινο χρώμα.
Καρπός
Ο καρπός χρειάζεται περίπου 11 μήνες για να ωριμάσει επάνω στο δέντρο και μπορεί να φθάσει τότε στο μέγεθος ενός μεγάλου γκρέιπφρουτ ή φράπας, ή και ακόμα μεγαλύτερο. Το κέλυφος είναι τόσο σκληρό, ώστε ανοίγει μόνο με δυνατό εργαλείο. Ο βλεννώδης πολτός (σε αυτό διαφέρει πολύ από τους γνωστούς μας υδαρείς χυμούς των εσπεριδοειδών) έχει αναφερθεί ότι έχει τη γεύση μαρμελάδας εσπεριδοειδών (πρβλ. και την ονομασία του είδους, μάρμελος) και το άρωμα τριαντάφυλλου.
Γεωγραφική κατανομή και ενδιαίτημα
Η Aegle marmelos βρίσκεται σε άγρια κατάσταση στην Ινδική υποήπειρο και τη Νοτιοανατολική Ασία, ενώ καλλιεργείται στη Σρι Λάνκα, το Ταμίλ Ναντού της Ινδίας, την Ταϊλάνδη, τη Μαλαισία, την Ινδονησία και τις Φιλιππίνες. Στη φύση συναντάται σε ανοικτά δάση μικρής υγρασίας, σε λοφώδες ή πεδινό έδαφος σε υψόμετρα από μηδέν έως 1.200 μέτρα και περιοχές με μέση ετήσια βροχόπτωση από 570 έως 2.000 χιλιοστόμετρα. Φημίζεται στην Ινδία ότι μπορεί να φυτρώσει σε μέρη που δεν μπορούν άλλα δέντρα. Συμβιβάζεται με ευρεία ποικιλία εδαφών (από pH 5 έως pH 10), ανέχεται τον κορεσμό του εδάφους με νερό και έχει ένα ασυνήθιστα μεγάλο εύρος θερμοκρασιών εντός του οποίου μπορεί να αναπτυχθεί, από -7 μέχρι 48 βαθμούς C. Ωστόσο, για να δώσει καρπούς απαιτεί μια μακρά ξηρή εποχή.
Τροφική χρήση
thumb|Αποξηραμένοι καρποί Οι καρποί της αίγλης μπορούν να φαγωθούν από τον άνθρωπο, είτε μόλις κοπούν από το δέντρο, είτε αποξηραμένοι. Επιπλέον, από αυτούς παράγονται γλυκίσματα, τόφι, εκχύλισμα ή νέκταρ. Ο φρέσκος χυμός, αποστραγγισμένος, αραιωμένος σε νερό και με προσθήκη λίγης ζάχαρης και μερικών σταγόνων εκχυλίσματος ταμαρίνδου,αποτελεί ένα πολύ εύγευστο και δροσιστικό ποτό. Με την ίδια περίπου συνταγή γίνεται σερμπέτι. Στην Ορίσα απαντάται το γνωστό και ως «μπέλα πάνα» ποτό που περιέχει φρέσκο τυρί, γάλα, νερό, πολτό αίγλης, ζάχαρη τριμμένο μαύρο πιπέρι και πάγο. Με 1 μόνο μεγάλο καρπό αίγλης μπορούν να παρασκευασθούν 5 ή 6 λίτρα σερμπέτι. Για την αποξήρανσή του, ο καρπός συνήθως κόβεται σε λεπτές φέτες και ξηραίνεται στον ήλιο. Κατόπιν οι φέτες βυθίζονται μέσα σε νερό. Στην κεντρική Ασία και τη Μέση Ανατολή από τον καρπό της αίγλης γίνεται και μουραμπά, δηλαδή μαρμελάδα.
Εκτός από τον καρπό, τα φύλλα και τρυφερά μικρά βλαστάρια αίγλης τρώγονται ως χορτοσαλάτα.
Ιατρική χρήση
Τα φύλλα, ο φλοιός, οι ρίζες, οι καρποί και οι σπόροι του φυτού χρησιμοποιούνται στην παραδοσιακή ιατρική των χωρών όπου ευδοκιμεί η αίγλη για τη θεραπεία διάφορων παθήσεων, ιδίως του πεπτικού συστήματος στην Άπω Ανατολή.
Θρησκευτική σημασία
Το μπαέλ χρησιμεύει σε τελετουργίες του Ινδουισμού, ως ένα από τα ιερά δένδρα της θρησκείας αυτής. Η πρώτη αναφορά στη θρησκευτική σημασία του φυτού εμφανίζεται στο Shri Shuktam της Ριγκ-βέδας, όπου το μπαέλ τιμάται ως κατοικία της θεάς Λάκσμι, θεότητας του πλούτου και της αφθονίας. Από τη άλλη το ίδιο το δέντρο θεωρείται μετενσάρκωση της θεάς Σάτι. Συχνά μπορεί κάποιος να δει μπαέλ κοντά στους ινδουιστικούς ναούς και μέσα στους κήπους τους. Πιστεύεται ακόμη ότι ο Σίβα αγαπά το δένδρο, και τα φύλλα και ο καρπός του είναι σημαντικά για τη λατρεία του, επειδή η τριπλή φύση των φύλλων του συμβολίζει την τρίαινά του.
Στην ινδουιστική και βουδιστική παράδοση του πολιτισμού των Νιούαρ του Νεπάλ, ο καρπός της αίγλης αποτελεί μέρος μιας διήμερης τελετής που σχετίζεται με τη γονιμότητα και ονομάζεται ιχί (ή Bel Bibaaha). Σε αυτή ανύπαντρες κοπέλες «παντρεύονται» με ένα άγαλμα του θεού Βισνού και ένας καρπός αίγλης δίνεται ως μαρτυρία αυτού του δεσμού. Για όσο διάστημα το «ξυλόμηλο» αυτό φυλάσσεται με ασφάλεια και παραμένει αρράγιστο, η «παντρεμένη» δεν μπορεί να μείνει ποτέ χήρα, ακόμα και αν ο πραγματικός άνθρωπος σύζυγος που θα πάρει αργότερα πεθάνει. Η τελετή αυτή εγγυάται την υψηλότερη θέση των χηρών στην κοινωνία των Νιούαρ σε σχέση με εκείνη της μέσης χήρας στο Νεπάλ, αλλά και στην Ινδία.
Μωντ της Νορμανδίας
Η Μωντ/Μαχώ/Ματθίλδη, γαλλ. Maud/Mahaut/Matilde (απεβ. 1106) από τον Οίκο της Νορμανδίας ήταν κόρη του κόμη του Ρουέν και με τον γάμο της έγινε κόμισσα του Μπλουά.
Βιογραφία
Ήταν η δεύτερη κόρη του Ριχάρδου Α΄ κόμη του Ρουέν και της Γκούννορ, κόρης δασοφύλακα από το Πεΐ ντε Κω.
Ζευγαράκι Παναιτωλικού Αιτωλοακαρνανίας
Το Ζευγαράκι είναι πεδινό χωριό στην Περιφερειακή Ενότητα Αιτωλοακαρνανίας με υψόμετρο 279 μέτρα, το οποίο βρίσκεται σε απόσταση 16 χλμ. ΒΑ. από το Αγρίνιο (μέσω Σκουτεράς - Ελληνικού) και δυτικά του χείμαρρου Ερμίτσα. Αναφέρεται επίσημα ως οικισμός από το 2001 να απογράφεται στο τότε τοπικό διαμέρισμα Σκουτεράς του δήμου Παναιτωλικού. Σύμφωνα με το πρόγραμμα Καλλικράτης μαζί με τη Σκουτερά, τα Βαρκούλια, το Ελληνικό, τον Κακαβά, τη Λίμνη και τα Σταματογιανναίικα αποτελούν την τοπική κοινότητα Σκουτεράς που υπάγεται στη δημοτική ενότητα Παναιτωλικού του δήμου Αγρινίου και σύμφωνα με την απογραφή 2011 έχει 30 μόνιμους κατοίκους.
Μωντ της Νορμανδίας
Οικογένεια
Παντρεύτηκε τον Όντο Β΄ των Σατιγιόν κόμη του Μπλουά. Δεν απέκτησαν απογόνους.
Ζευγαράκι Παναιτωλικού Αιτωλοακαρνανίας
Σημείωση
Στο δήμο Αγρινίου υπάρχει ο συνώνυμος οικισμός Ζευγαράκι Αρακύνθου
Μωντ της Νορμανδίας
Πηγές
Κατηγορία:Οίκος της Νορμανδίας
Πέτρος Ε΄ Αλεξανδρείας
Ο Πέτρος Ε΄ υπηρέτησε ως Έλληνας Ορθόδοξος Πατριάρχης της Αλεξάνδρειας κάποια στιγμή μεταξύ του 7ου και του 8ου αιώνα (οι ακριβείς ημερομηνίες δεν είναι γνωστές).
Διαδέχθηκε τον Θεόδωρο (βοηθό). Τον Πέτρο Ε΄ διαδέχθηκε ο Πέτρος ΣΤ΄ Αλεξανδρείας.
Βιβλιογραφικές αναφορές
Κατηγορία:Πατριάρχες Αλεξανδρείας και πάσης Αφρικής
Ανίτα Βουοντάρτσικ
Η Ανίτα Βουοντάρτσικ (πολωνικά: Anita Włodarczyk, γεννήθηκε 8 Αυγούστου 1985) είναι Πολωνή αθλήτρια της σφυροβολίας. Είναι τρεις φορές χρυσή Ολυμπιονίκης (2012, 2016, 2021) και κατέχει το παγκόσμιο ρεκόρ του αγωνίσματος με 82,98 μέτρα, επίδοση που πέτυχε το 2016. Θεωρείται ως η κορυφαία γυναίκα σφυροβόλος όλων των εποχών.
Πρώτα χρόνια
Η Ανίτα Βουοντάρτσικ γεννήθηκε στις 8 Αυγούστου το 1985, στην πόλη Ράβιτς, στη δυτική Πολωνία. Προέρχεται από αθλητική οικογένεια: η μητέρα της έπαιζε μπάσκετ και ο πατέρας της ποδόσφαιρο. Στην παιδική ηλικία ασχολήθηκε με την ποδηλασία ταχύτητας - το 1998 έγινε η πρωταθλήτρια Ευρώπης στο ομαδικό. Από το 2001 άρχισε να ασχολείται με το στίβο ξεκινώντας αρχικά με τη σφαιροβολία. Η πρώτη διάκριση στη σφυροβολία στη χώρα της ήρθε το 2005 στο πρωτάθλημα νέων-νεανίδων.
Κέρδισε το πρώτο της εθνικό πρωτάθλημα κάτω των 23 ετών το 2007 και συνέχισε να αγωνίζεται στο Ευρωπαϊκό Πρωτάθλημα Στίβου της ίδιας κατηγορίας το 2007, αν και δεν προχώρησε πέρα ​​από τον προκριματικό γύρο. Τερμάτισε στην τέταρτη θέση στη διοργάνωση των Ολυμπιακών Αγώνων του 2008 στο Πεκίνο. Την ίδια χρονιά προκρίθηκε στον τελικό της IAAF και κέρδισε την τρίτη θέση, ενώ ήταν πρώτη στο Ευρωπαϊκό Κύπελλο Στίβου Ρίψεων και Ομάδων το 2009, κερδίζοντας τα πρώτα της χρυσά μετάλλια σε μεγάλη διεθνή διοργάνωση.
Οι τίτλοι και τα ρεκόρ
Στις 22 Αυγούστου 2009, κατά τη διάρκεια του Παγκόσμιου Πρωταθλήματος Στίβου στο Βερολίνο, Γερμανία, σημείωσε παγκόσμιο ρεκόρ με ρίψη 77,96 μέτρων κατακτώντας τον πρώτο τίτλο της παγκόσμιας πρωταθλήτριας. Αυτό ήταν το πρώτο από τα τέσσερα χρυσά μετάλλια σε Παγκόσμια Πρωταθλήματα Στίβου: το 2015 στο Πεκίνο (με βολές στα 77 μέτρα και 96 εκατοστά και στα 80,85 μ. αντίστοιχα με τη δεύτερη επίδοση να παραμένει ρεκόρ αγώνων ) και το 2017 με βολή στα 77,90 μέτρα και το αργυρό μετάλλιο στη Μόσχα το 2013 με 78,80 μέτρα. Επέστρεψε στους αγώνες μετά τον πρώτο παγκόσμιο τίτλο, στο Ντακάρ τον Απρίλιο του 2010 όπου κέρδισε εύκολα τη διοργάνωσή με ρίψη στα 75,13 μέτρα. Στη συνέχεια προχώρησε σε κατάρριψη του παγκόσμιου ρεκόρ με βολή 78,30 μέτρων στις 6 Ιουνίου 2010 στο Μπίντγκοστς της Πολωνίας. Κέρδισε το χάλκινο στο Ευρωπαϊκό Πρωτάθλημα Στίβου του 2010 αλλά τερμάτισε εκτός των μεταλλίων στο Παγκόσμιο Πρωτάθλημα Στίβου 2011 (πέμπτη θέση).
Στο Ευρωπαϊκό Πρωτάθλημα Στίβου του 2010 στη Βαρκελώνη κατέκτησε το χάλκινο μετάλλιο. Ήταν πρωταθλήτρια Ευρώπης στο Ευρωπαϊκό Πρωτάθλημα του 2012 στο Ελσίνκι, το 2014 στη Ζυρίχη και το 2016 στο Άμστερνταμ.
Στους Ολυμπιακούς Αγώνες του Λονδίνου το 2012 κέρδισε το αργυρό μετάλλιο με βολή στα 78 μέτρα και 18 εκατοστά. Η μονομαχία του τελικού με τη Ρωσίδα παγκόσμια πρωταθλήτρια του 2009 Τατιάνα Λισένκο ήταν συναρπαστική με τη Λισένκο να παίρνει το προβάδισμα με νέο Ολυμπιακό ρεκόρ (77,56 μέτρα), η Βουοντάρτσικ μετά τις τρεις πρώτες βολές να είναι τέταρτη αλλά με βολή 77,10 μέτρων έφτασε στη δεύτερη θέση και αργότερα ένα σχεδόν μέτρο περισσότερο, που όμως δεν ήταν αρκετό για το χρυσό μετάλλιο. Η Ρωσίδα αντίπαλός της πέτυχε και νέο ολυμπιακό ρεκόρ εξασφαλιζοντας το πρώτο σκαλί του βάθρου. Στις 11 Οκτωβρίου 2016, απονεμήθηκε αναδρομικά στη Βουοντάρτσικ το χρυσό καθώς η Λισένκο βρέθηκε θετική στον επανέλεγχο των αποθηκευμένων δειγμάτων ντόπινγκ και της αφαιρέθηκε το μετάλλιο.
Την 1η Αυγούστου του 2015 σημείωσε νέο παγκόσμιο ρεκόρ με 81,08 μέτρα και έγινε η πρώτη γυναίκα σφυροβόλος που πέρασε τα 80 μέτρα, ενώ το βελτίωσε με επίδοση 82,29 μέτρων στις 15 Αυγούστου 2016 στους Ολυμπιακούς Αγώνες του Ρίο ντε Τζανέιρο. Η βολή ήταν στην τρίτη της προσπάθεια βελτιώνοντας τη δική της παγκόσμια επίδοση κατά 1,21 μ. Σε μία περαιτέρω επίδειξη των ικανοτήτων της, σημείωσε τρεις από τις πέντε μεγαλύτερες βολές στην ιστορία αφήνοντας τη δεύτερη περισσότερα από 5,5 μέτρα πίσω, παραμένοντας αήττητη για δύο χρόνια. Στις 28 του ίδιου μήνα σε αγώνα στη Βαρσοβία που έγινε στη μνήμη της Καμίλα Σκολιμόφσκα πέτυχε και νέο ρεκόρ κόσμου με 82,98 μέτρα.
Τον Οκτώβριο του 2016 ολοκλήρωσε με επιτυχία τη μεταπτυχιακή της διατριβή με τίτλο "Η εξέλιξη της σφυροβολίας ως αγώνισμα στίβου" στην Ανώτατη Σχολή Εκπαίδευσης στον Αθλητισμό στη Βαρσοβία. Νωρίτερα, απέκτησε πτυχίο στην Ακαδημία Φυσικής Αγωγής στο Πόζναν. Το 2017, έλαβε το Πολωνικό βραβείο Sports personality of the Year για τα αθλητικά της επιτεύγματα το προηγούμενο έτος. Τελείωσε τη χρονιά με σειρά 42 συνεχόμενων αγώνων που ξεκίνησε τον Ιούλιο του 2014. Υπερασπίστηκε με επιτυχία τον παγκόσμιο τίτλο της το 2017 με βολή 77,90 μέτρων και κέρδισε το τέταρτο συνεχόμενο ευρωπαϊκό χρυσό μετάλλιο στο Βερολίνο το 2018, αλλά απουσίασε σε μεγάλο βαθμό από τότε χάνοντας το Παγκόσμιο Πρωτάθλημα Στίβου του 2019, αφού υποβλήθηκε σε χειρουργική επέμβαση στο γόνατο στα μέσα της χρονιάς. Τον Οκτώβριο του 2018 είχε υποβληθεί σε χειρουργική επέμβαση στο δεξιό αστράγαλο για να επιδιορθώσει μία ρήξη συνδέσμου. Τόσο το 2016, όσο και το 2017 επελέγη από το περιοδικό Track and Field ως η καλύτερη αθλήτρια στίβου της χρονιάς. Την ίδια διάκριση είχε λάβει και το 2014, η μόνη αθλήτρια του 21ου αιώνα που έχει πετύχει τη διάκριση αυτή τρεις φορές.
Έως το 2020 κατείχε τις 15 καλύτερες επιδόσεις όλων των εποχών στο αγώνισμα, ενώ από το 2021 κατέχει τις επτά καλύτερες και τις 15 από τις 16. Στους Ολυμπιακούς Αγώνες του Τόκιο το 2021 κατέκτησε το τρίτο συνεχόμενο χρυσό της, ρίχνοντας 78,48 μέτρα, πάνω από ένα μέτρο από τη δεύτερη. Είναι η πρώτη γυναίκα που κέρδισε ένα συγκεκριμένο αγώνισμα του κλασικού αθλητισμού τρεις φορές στη σειρά στους Ολυμπιακούς Αγώνες. Το 2022 ξεκίνησε το ίδιο καλά όπως έκλεισε η προηγούμενη χρονιά με τρεις νίκες σε ισάριθμους αγώνες. Στα μέσα όμως Ιουνίου μία απόπειρα κλοπής του αυτοκινήτου της οδήγησε σε τραυματισμό, υποβλήθηκε σε μία ακόμη χειρουργική επέμβαση στην αριστερή της κνήμη και έχασε όλη τη σεζόν που ήταν υψηλού ανταγωνισμού με Παγκόσμιο και Ευρωπαϊκό Πρωτάθλημα Στίβου σε διάστημα ενός περίπου μηνός.
Εξωτερικοί σύνδεσμοι
Κατηγορία:Σφυροβόλοι Κατηγορία:Πολωνές αθλήτριες της σφυροβολίας Κατηγορία:Κάτοχοι μεταλλίων του Παγκοσμίου Πρωταθλήματος Στίβου Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου Κατηγορία:Παγκόσμιοι πρωταθλητές στίβου Κατηγορία:Πρωταθλητές Ευρώπης στον στίβο Κατηγορία:Πολωνοί χρυσοί Ολυμπιονίκες Κατηγορία:Αθλητές του στίβου στους Θερινούς Ολυμπιακούς Αγώνες 2008 Κατηγορία:Αθλητές του στίβου στους Θερινούς Ολυμπιακούς Αγώνες 2012 Κατηγορία:Αθλητές του στίβου στους Θερινούς Ολυμπιακούς Αγώνες 2016 Κατηγορία:Αθλητές του στίβου στους Θερινούς Ολυμπιακούς Αγώνες 2020 Κατηγορία:Χρυσοί Ολυμπιονίκες του στίβου Κατηγορία:Πολωνοί αθλητές στο Παγκόσμιο Πρωτάθλημα Στίβου Κατηγορία:Ιππότες του Τάγματος της Αναγέννησης της Πολωνίας Κατηγορία:Αξιωματικοί του Τάγματος της Αναγέννησης της Πολωνίας Κατηγορία:Μεγαλόσταυροι του Τάγματος της Αναγέννησης της Πολωνίας
Ζόττεγκεμ
Το Ζόττεγκεμ (ολλανδικά: Zottegem), είναι πόλη του Βελγίου, στην επαρχία της Ανατολικής Φλάνδρας. Έχει έκταση 56,65 χμ² και πληθυσμό 26.373 κατοίκους (2018).
Εξωτερικοί σύνδεσμοι
Κατηγορία:Πόλεις του Βελγίου
Ααχενόσαυρος
Ααχενόσαυρος (Aachenosaurus) είναι το αμφίβολο όνομα (nomen dubious) γένους προϊστορικού φυτού. Ονομάστηκε με βάση θραύσματα απολιθωμένου υλικού που αρχικά θεωρήθηκε ότι ήταν θραύσματα σιαγόνας δεινοσαύρου με ράμφος παρόμοιο με πάπιας (ενός αδρόσαυρου). Ωστόσο τα απολιθώματα αποδείχθηκε ότι ήταν απολιθωμένο ξύλο, προς μεγάλη αμηχανία αυτού που τα ανακάλυψε. Το όνομα του απολιθώματος σημαίνει «η σαύρα του Άαχεν», και το πήρε από τον Σχηματισμό του Άαχεν στο Μόρεσνετ (το οποίο ήταν ουδέτερη περιοχή μεταξύ Βελγίου και Γερμανίας), όπου και ανακαλύφθηκε.
Ένα συνώνυμο του ονόματος Ααχενόσαυρος είναι το Ααχενόξυλο (Aachenoxylon), που προτάθηκε από τον Δρα Maurice Hovelacque το 1889/1890.
Ιστορία
Ο Ααχενόσαυρος βρέθηκε και ονομάστηκε από τον Γκέραρντ Σμετς, στις 31 Οκτωβρίου 1888, ο οποίος ονόμασε και το τυπικό είδος Aachenosaurus multidens. Βασιζόμενος στα θραύσματα που βρήκε συμπέρανε ότι επρόκειτο για δείγμα αδρόσαυρου οποίος έφτανε κατ' εκτίμηση τα 4 με 5 μέτρα μήκος και ο οποίος πιθανώς έφερε και άκανθες στο δέρμα. Υπερασπίστηκε το πόρισμά του, δηλώνοντας ότι τα απολιθώματα είχαν εξεταστεί οπτικώς με γυμνό μάτι, με μεγεθυντικό φακό και με μικροσκόπιο. Εντούτοις σύντομα αποδείχθηκε το λάθος του από τον Λουί Ντολό. Ο Σμετς αρχικά προσπάθησε να υπερασπιστεί την αρχική αναγνώριση που έκανε αλλά αποδείχθηκε ξανά λάθος από ουδέτερη επιτροπή και έκτοτε αποσύρθηκε από την επιστημονική δράση νοιώθοντας ντροπιασμένος.
Εξωτερικοί σύνδεσμοι
Κατηγορία:Προϊστορικά φυτά Κατηγορία:Άαχεν
Βασιλικό Οικογενειακό Τάγμα της Ελισάβετ Β΄
Το Βασιλικό Οικογενειακό Τάγμα της Ελισάβετ Β΄ είναι ένα παράσημο που απονεμόταν σε γυναικεία μέλη της βρετανικής βασιλικής οικογένειας από τη Βασίλισσα Ελισάβετ Β΄. Το παράσημο αυτό φέρεται σε επίσημες περιστάσεις. Το τάγμα δεν πρέπει να συγχέεται με το παράσημο που δινόταν στις Κυρίες επί των Ενδυμάτων.
Περιγραφή
Το Βασιλικό Οικογενειακό Τάγμα της Ελισάβετ Β΄ απεικονίζει την Ελισάβετ σε νεαρή ηλικία, με βραδινό φόρεμα, να φέρει την κορδέλα και τον Μεγαλόσταυρο του Τάγματος της Περικνημίδας. Η μικρογραφία αυτή, ζωγραφισμένη σε ελεφαντόδοντο (γυαλί από το 2017), οριοθετείται από διαμάντια και καλύπτεται από ένα στέμμα της δυναστείας των Τυδώρ που διακοσμείται με διαμάντια και κόκκινο σμάλτο. Η πίσω όψη καλύπτεται από επιχρυσωμένο άργυρο και είναι διακοσμημένη με ακτίνες και απεικονίζει το βασιλικό μονόγραμμα και το Στέμμα του Αγίου Εδουάρδου. Η μεταξωτή κορδέλα είναι κίτρινου χρώματος και σχηματίζει έναν φιόγκο. Τοποθετείται καρφιτσωμένη στον αριστερό ώμο φορέματος.
Παραπομπές
Κατηγορία:Ελισάβετ Β΄ του Ηνωμένου Βασιλείου
Χόμποκεν (Αμβέρσα)
Το Χόμποκεν (ολλανδικά: Hoboken), είναι συνοικία της πόλης της Αμβέρσας, στη Βελγική επαρχία της Αμβέρσας. Έχει έκταση 10,67 χμ² και πληθυσμό 37.945 κατοίκους (2018).
Παραπομπές
Κατηγορία:Συνοικίες της Αμβέρσας
Γλώσσα Χιναλούγκ
μικρογραφία|Κατανομή των Βορειοανατολικών Καυκάσιων γλωσσών (τα Χιναλούγκ εμφανίζονται με κόκκινο) Η Χιναλούγκ (επίσης γράφεται ως Χιναλίγκ, Χιναλούγκι ή Χιναλίκ) είναι Βορειοανατολική Καυκάσια γλώσσα που ομιλείται από περίπου 1.500 άτομα στα χωριά Χιναλούγκ και Γκιουλουστάν στην Κούμπα στα βουνά της επαρχίας Κούμπα, στο βόρειο Αζερμπαϊτζάν. Σχηματίζει το δικό της ανεξάρτητο κλάδο στην Βορειοανατολική Καυκάσια γλωσσική οικογένεια.
Η Χιναλούγκ είναι γλώσσα υπό εξαφάνιση, και ταξινομείται ως "σοβαρά απειλούμενη" από τον Άτλαντα των Γλωσσών του Κόσμου σε Κίνδυνο της Ουνέσκο. Γράφεται με το κυριλλικό και το λατινικό αλφάβητο.
Ιστορία
Η Χιναλούγκ είναι η χωριάτικη γλώσσα του χωριού Χιναλούγκ στην επαρχία Κούμπα του Αζερμπαϊτζάν. Έχει καταταχθεί διστακτικά από προηγούμενους ερευνητές ως μέλος της Λεζγικής οικογένειας του κλάδου Νταγκεστάν των Βορειοανατολικών Καυκάσιων γλωσσών. Αν και η Χιναλούγκ είναι η επίσημη γλώσσα του χωριού, ομιλείται κυρίως από χωρικούς σε ανεπίσημες περιστάσεις, ενώ η εθνική γλώσσα, τα αζερικά χρησιμοποιείται επίσημα για εκπαιδευτικούς σκοπούς και για σκοπούς επικοινωνίας με άτομα που δεν ομιλούν την Χιναλούγκ. Η Χιναλούγκ θεωρείται απειλούμενη γλώσσα. Αυτό οφείλεται εν μέρει στη βλάβη ενός δρόμου που οδηγεί στο χωριό, αφήνοντας το χωριό ως επί το πλείστον απομονωμένο.
Λεξιλόγιο
Οι παρακάτω λέξεις μεταφράστηκαν φωνητικά από τα Χιναλούγκ:
Εξωτερικοί σύνδεσμοι
Κατηγορία:Γλώσσες του Αζερμπαϊτζάν Κατηγορία:Βορειοανατολικές καυκάσιες γλώσσες
Μεμμεντμπεϊλί
μικρογραφία|400x400εσ|Μαυσωλείο στο Μεμμεντμπεϊλί Το Μεμμεντμπεϊλί (επίσης, Μαμεντμπεϊλί και Μαμμεντμπεϊλί) είναι ένα χωριό στην επαρχία Ζανγκιλάν του Αζερμπαϊτζάν. Βρίσκεται στο βορειοδυτικό μέρος της χώρας.
Παραπομπές
Κατηγορία:Κατοικημένες περιοχές στην Επαρχία Ζανγκιλάν
Εμιρβάρ
Το Εμιρβάρ (επίσης, Εμιρβάρ) αποτελεί χωριό και δήμο της επαρχίας Ντασκασάν του βορειοδυτικού Αζερμπαϊτζάν. Έχει πληθυσμό 803 κατοίκων. Ο δήμος αποτελείται από τα χωριά Εμιρβάρ και Καζαχλί.
Παραπομπές
Κατηγορία:Κατοικημένες περιοχές στην Επαρχία Ντασκασάν Κατηγορία:Χωριά του Αζερμπαϊτζάν
Βαρκούλια Αιτωλοακαρνανίας
Τα Βαρκούλια είναι ορεινός οικισμός της Σκουτεράς στο δήμο Αγρινίου της περιφερειακής ενότητας Αιτωλοακαρνανίας. Σύμφωνα με την απογραφή του 2011, ο πληθυσμός της ανέρχεται στους 21 μόνιμους κατοίκους.
Γενικά στοιχεία
Τα Βαρκούλια είναι κτισμένα σε υψόμετρο 491 μέτρων, σε απόσταση 16 χλμ. ΒΑ. από το Αγρίνιο και 3 χλμ. Β. από τη Σκουτερά. Αναφέρεται επίσημα ως οικισμός από το 2001 να απογράφεται στο τότε τοπικό διαμέρισμα Σκουτεράς του δήμου Παναιτωλικού, έχοντας πληθυσμό 37 κατοίκων. Σύμφωνα με το πρόγραμμα Καλλικράτης μαζί με τη Σκουτερά, τα Ζευγαράκι, το Ελληνικό, τον Κακαβά, τη Λίμνη και τα Σταματογιανναίικα αποτελούν την τοπική κοινότητα Σκουτεράς που υπάγεται στη δημοτική ενότητα Παναιτωλικού του δήμου Αγρινίου.
Παραπομπές
Κατηγορία:Χωριά του νομού Αιτωλοακαρνανίας Κατηγορία:Δήμος Αγρινίου
Άγιος Κωνσταντίνος Τρικάλων
Ο Άγιος Κωνσταντίνος είναι οιισμός της τοπικής κοινότητας Στουρναραίικων, της δημοτικής ενότητας (τέως δήμου) Πινδέων, του δήμου Πύλης, της περιφερειακής ενότητας (τέως νομού) Τρικάλων, στην περιφέρεια Θεσσαλίας, σύμφωνα με το πρόγραμμα Καλλικράτης. .
Γεωγραφία
Ο Άγιος Κωνσταντίνος είναι ημιορεινός οικισμός στο νότιο τμήμα του νομού Τρικάλων. Βρίσκεται στις νότιες απολήξεις του Κόζιακα, στις όχθες του ποταμού Κριάκουρα (παραπόταμου του Πορταϊκού), δυτικά της Πύλης και σε μέσο σταθμικό υψόμετρο 360. Απέχει 24 χλμ. περίπου Δ. των Τρικάλων.
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 2001 και προσαρτήθηκε στο τοπικό διαμέρισμα Στουρναραίικων του δήμου Πυνδαίων. Με το ΦΕΚ 87Α - 07/06/2010 αποσπάστηκε από τον δήμο Πινδέων και προσαρτήθηκε στον δήμο Πύλης.
Πηγές
Κατηγορία:Χωριά του νομού Τρικάλων Κατηγορία:Δήμος Πύλης
Bee Gees
Οι Bee Gees ήταν αγγλικό ποπ μουσικό συγκρότημα, δημιουργημένο το 1958. Αποτελούνταν από τα αδέρφια Μπάρι, Ρόμπιν και Μόρις Γκιμπ. Αυτό το τρίο υπήρξε επιτυχημένο, σχεδόν σε όλες τις δεκαετίες που ήταν ενεργό. Παρόλα αυτά, η περισσότερη τους επιτυχία έλαβε χώρα τις δεκαετίες του 1960 και του 1970, ενώ θεωρούνται και πρωτοπόροι ερμηνευτές της disco. Έχοντας πουλήσει πάνω από 220 εκατομμύρια δίσκους παγκοσμίως, είναι ένα από τα πιο επιτυχημένα εισπρακτικώς συγκροτήματα όλων των εποχών.
Το 1997 εισήλθαν στο Rock and Roll Hall of Fame. Η μνεία που τους έγινε λέει: «Μόνο ο Έλβις Πρίσλεϊ, οι The Beatles, ο Μάικλ Τζάκσον, ο Γκαρθ Μπρουκς και ο Πολ Μακάρτνεϊ έχουν πουλήσει περισσότερο από τους Bee Gees». Μετά τον αιφνίδιο θάνατο του Μόρις, το 2003, το συγκρότημα έπαυσε ύστερα από 45 χρόνια παρουσίας. Το 2009, τα εναπομείναντα μέλη, Μπάρι και Ρόμπιν, συμφώνησαν να ανασχηματίσουν το γκρουπ τους, καθώς επίσης και να αρχίσουν τις συναυλίες. Όμως, τον Μάιο του 2012, απεβίωσε και ο Ρόμπιν, αφήνοντας τον Μπάρι, ως το μόνο μέλος του σχήματος.
Εξωτερικοί σύνδεσμοι
Κατηγορία:Βραβευμένοι με Brit Κατηγορία:Βραβευμένοι με Γκράμι Κατηγορία:Αγγλικά pop συγκροτήματα Κατηγορία:Οικογενειακά μουσικά συγκροτήματα Κατηγορία:Μουσικά τρίο αδελφών Κατηγορία:Πρέσβεις Καλής Θέλησης της UNICEF
Νιλς Ουσάκοβς
Ο Νιλς Ουσάκοβς (ρωσικά: Нил Валерьевич Ушаков, Nil Valeryevich Ushakov, γεννηθείς στις 8 Ιουνίου 1976) είναι Λετονός πολιτικός και πρώην δημοσιογράφος. Από το 2014 είναι ηγέτης της Αρμονίας, η οποία απολαμβάνει τη στήριξη του μεγάλου πληθυσμού των Ρώσων στη Λετονία και του Κρεμλίνου. Από τον Νοέμβριο του 2005 έως το 2014 ήταν επικεφαλής της συμμαχίας αριστερών κομμάτων Κέντρο Αρμονίας. Εκλέχτηκε ως μέλος της 9ης Σαέιμα το 2006. Μετά τις τοπικές εκλογές του Ιουνίου 2009 στη Λετονία, ο πλειονοτικός συνασπισμός του Κέντρου Αρμονίας και των φατριών ΛΠΚ/ΛΤ στο Δημοτικό Συμβούλιο της Ρίγα όρισε τον Ουσάκοβς για τη θέση του Προέδρου του Δημοτικού Συμβουλίου, ουσιαστικά αναλαμβάνοντας δήμαρχος της Ρίγας. Την 1η Ιουλίου, κατά την πρώτη συνεδρίαση του νεοσυσταθέντος συμβουλίου, ο Ουσάκοβς εξελέγη πρόεδρος. Έγινε ο πρώτος ρωσικής καταγωγής δήμαρχος της Ρίγας από την αποκατάσταση της ανεξαρτησίας της Λετονίας το 1991. Η δημοτικότητα του Ουσάκοβς μεταξύ των κατοίκων της Ρίγα έχει αυξηθεί σταθερά και το 73% των κατοίκων της πόλης ενέκρινε την απόδοση του Ουσάκοβς τον Δεκέμβριο του 2010.
Παρασκήνιο
Ο Ουσάκοβς γεννήθηκε στη Ρίγα στην οικογένεια ενός μηχανικού και ερασιτέχνη μουσικού τζαζ (πατέρα) και μιας δασκάλας λογοτεχνίας και ρωσικής γλώσσας (μητέρα). Κατά τη διάρκεια της παιδικής του ηλικίας, ο Ουσάκοβς σκεπτόταν μια στρατιωτική σταδιοδρομία, ίσως επηρεασμένη από την ιστορία της οικογένειάς του: και οι δύο παππούδες του ήταν αξιωματικοί του στρατού που πολέμησαν στον Β΄ Παγκόσμιο Πόλεμο και πολλοί από τους προγόνους του συμμετείχαν στον Ρωσικό Εμφύλιο Πόλεμο. Ο Ουσάκοβς αποφοίτησε από το Πανεπιστήμιο της Λετονίας το 1999 με πτυχίο στα οικονομικά. Πολιτογραφήθηκε ως πολίτης της Λετονίας κατά τη διάρκεια του ίδιου έτους. Στη συνέχεια, έζησε και σπούδασε στη Δανία, όπου έλαβε το μεταπτυχιακό δίπλωμα στα οικονομικά και την ευρωπαϊκή ολοκλήρωσή του από το Πανεπιστήμιο της Νότιας Δανίας το 2002. Εκτός από τη μητρικά του ρωσικά, ο Ουσάκοβς μιλάει άπταιστα λετονικά και αγγλικά, με βασικές γνώσεις σουηδικών, δανικών και γερμανικών.
Δημοσιογράφος
Από το 1998 έως το 2005, ο Ουσάκοβς κατείχε διάφορες θέσεις σε ρωσικά και τα λετονικά ΜΜΕ, όπως το NTV (1998-1999), το Latvijas Televīzija (1999-2000), το TV5 (2001-2004) και το Κανάλι 1 Βαλτικής (2004-2005) όπου εργάστηκε ως συντάκτης ειδήσεων. Το 2004, ο Ουσάκοβς, για τη συμβολή του στη δημοσιογραφία, έλαβε το βραβείο Κικέρων, το οποίο ιδρύθηκε από το Πανεπιστήμιο της Λετονίας και τη Λετονική Ένωση Δημοσιογράφων.
Μέλος της Σαέιμα
Το 2005, ο φίλος του Ουσάκοβς Γιάνις Ουρμπάνοβιτς έκανε στον πρώτο πρόσκληση να συμμετάσχει στο Εθνικό Κόμμα Αρμονίας, την οποίο ο Ουσάκοβς δέχτηκε. Το κόμμα εισήλθε σύντομα στη συμμαχία του Κέντρου Αρμονίας, με τον Ουσάκοβς να εκλέγεται ως ηγέτης του. Έγινε μέλος της Σαέιμα μετά τις κοινοβουλευτικές εκλογές του 2006, με τη συμμαχία να κερδίζει 17 έδρες (το τρίτο καλύτερο αποτέλεσμα). Η συμμαχία τοποθετείται ως η μόνη πολιτική δύναμη στη χώρα που προωθεί τη συνεργασία μεταξύ των Εθνοτικών Λετονών και των Ρώσων. Ο Ουσάκοβς υποστήριξε ότι αυτός είναι ο μόνος τρόπος για να επιτευχθεί πληρέστερη ένταξη του ρωσόφωνου πληθυσμού, σε αντίθεση με τα πολιτικά κόμματα που εξυπηρετούν τα συμφέροντα μίας μόνο εθνότητας.
Δήμαρχος της Ρίγας
Το Κέντρο Αρμονίας ήταν ο νικητής των τοπικών εκλογών της 6ης Ιουνίου 2009 στη Ρίγα, εξασφαλίζοντας 26 από τις 60 έδρες. Εισήλθε σε συνασπισμό με το κόμμα ΛΠΚ/ΛΤ του Αϊνάρς Σλέσερς, το οποίο κέρδισε 12 έδρες. Οι Ουσάκοβς και Σλέσερς διορίστηκαν για θέσεις δημάρχου και αντιδήμαρχου αντίστοιχα, μια κίνηση που εγκρίθηκε από το νέο δημοτικό συμβούλιο την 1η Ιουλίου.
Τα εγκαίνια του Ουσάκοβς υπονομεύθηκαν από μια μικρή διαμάχη: ο προηγούμενος δήμαρχος Γιάνις Μπιρκς του δεξιού, εθνικού συντηρητικού κόμματος Για την Πατρίδα και την Ελευθερία/Λετονικό Εθνικό Κίνημα Ανεξαρτησίας, το οποίο δεν κατάφερε να κερδίσει έδρες, δεν συμμετείχε στην παραδοσιακή τελετή παράδοσης του αξιώματος στον νέο δήμαρχο. Ο γραμματέας Τύπου του Μπιρκς ισχυρίστηκε ότι δεν οφειλόταν σε ιδεολογική σύγκρουση ή μνησικακία, αλλά επειδή ο Μπιρκς ήταν εκείνη την ημέρα μακριά από την πόλη.
Ο Ουσάκοβς βλέπει την ενίσχυση των δεσμών με τη Ρωσία, ιδίως όσον αφορά τις μεταφορές εμπορευμάτων μέσω του ελεύθερου λιμένα της Ρίγας και του τουρισμού, ως λύση των οικονομικών προβλημάτων της Ρίγας, καθώς η Λετονία χτυπήθηκε ιδιαίτερα από τη χρηματοπιστωτική κρίση του 2007-2010. Κατά τη διάρκεια της εκστρατείας του για το δημοτικό συμβούλιο της Ρίγα, ο Ουσάκοβς υποστήριξε επίσης ότι πρέπει να δοθεί μεγαλύτερη έμφαση στην εκπαίδευση του πληθυσμού της Λετονίας και στην προστασία ζωτικών τοπικών βιομηχανιών.
Το 2016, το Λετονικό Κρατικό Κέντρο Γλώσσας επέβαλε πρόστιμο στον Ουσάκοβς για την χρήση της ρωσικής γλώσσας στο Facebook.
Κατάρρευση στον ημιμαραθώνιο της Ρίγας
Την Κυριακή 22 Μαΐου 2011, ο Ουσάκοβς έλαβε μέρος στο ημιμαραθώνιο της Ρίγας. Λίγο πριν τη γραμμή τερματισμού ο Ουσάκοβς κατέρρευσε στην πίστα. Αμέσως μπήκε σε εντατική φροντίδα στο Κλινικό Πανεπιστημιακό Νοσοκομείο Πάουλς Στράντινς με ενδείξεις σοβαρού πυρετού. Ο Ουσάκοβς τοποθετήθηκε σε επαγόμενο κώμα. Στις 25 Μαΐου μεταφέρθηκε στο Βερολίνο για περαιτέρω θεραπεία στο νοσοκομείο Charité. Ο εκπρόσωπος του δημάρχου δήλωσε ότι οι γερμανοί γιατροί είχαν προσφέρει τη βοήθειά τους εξαιτίας της εμπειρίας τους στην αντιμετώπιση παρόμοιων περιπτώσεων. Οι ιατρικές αρχές της Λετονίας είχαν προηγουμένως δηλώσει την κατάστασή του "σοβαρή αλλά σταθερή". Στις 29 Μαΐου, οι γιατροί σημείωσαν θετικές αλλαγές στην κατάστασή του και άρχισαν ιατρικές διαδικασίες για να τον ξυπνήσουν από την επαγόμενη κατάσταση κώματος. Ανάρρωσε πλήρως τις επόμενες εβδομάδες.
Εξωτερικοί σύνδεσμοι
Κατηγορία:Λετονοί πολιτικοί